2.pielikums

 Rīgas domes Izglītības, kultūras un sporta departamenta

 Sporta un jaunatnes pārvaldes

 2020. gada 4. septembra nolikumam Nr. 74-nos

**Rīgas pilsētas vispārizglītojošo iestāžu spartakiādes sanitārais protokols**

**I. Protokola piemērojamība**

 1. Rīgas domes Izglītības, kultūras un sporta departamenta (turpmāk -Departaments) Sporta un jaunatnes pārvalde (turpmāk-Pārvalde) organizēto vispārējās izglītības iestāžu (turpmāk – Skolu) sporta sacensību sanitārais protokols (turpmāk - Protokols) ir izstrādāts saskaņā ar normatīvo aktu prasībām COVID-19 infekcijas izplatības ierobežošanai.

 2. Protokolā noteiktās prasības ir ievērojamas visās Skolu sacensībās.

 3. Visi sacensību dalībnieki, papildus Protokolam, apņemas ievērot arī visus LR teritorijā spēkā esošos, kā arī saistošos starptautiskos normatīvos aktus, kas ir izdoti saistībā ar COVID-19 izplatību. Visas prasības attiecībā uz sacensību dalībnieku un organizatoru atrašanos Skolu sporta sacensību norises vietās, ir izpildāmas saskaņā ar MK noteikumiem par Epidemioloģiskās drošības pasākumiem Covid-19 infekcijas izplatības ierobežošanai.

**II. Pamatprasības Spartakiādes sacensību norisei**

 4. Skola, piesakot Skolas komandas dalību sacensībās pārliecinās, ka visiem spēlētājiem, treneriem un citam komandas personālam nav konstatēta inficēšanās ar COVID-19.

 5. Sacensības sporta bāzēs notiek bez skatītāju klātbūtnes.

 6. Lai nepieļautu drūzmēšanos, komandas iznāk uz laukuma no laukuma pretējām pusēm;

 7. Pirms un pēc spēles roku spiešana starp dažādu komandu dalībniekiem un tiesnešiem ir aizliegta;

 8. Ja sacensības notiek āra sporta laukumos, tad komandas pārģērbjas un novieto personīgās mantas sporta bāzes teritorijā, ievērojot distancēšanos.

 9. Ja sacensības notiek skolas sporta zālē:

9.1. pirms ieiešanas sporta zālē tiek veikta roku mazgāšana ar ziepēm vai roku dezinfekcija;

9.2. kopēji lietojamo sporta inventāru dezinficē pēc katras spēles;

9.3. gadījumā, ja Skolas sporta zāle ir aprīkota ar atsevišķu ieeju, to izmanto sacensību dalībnieku plūsmas regulēšanai.

Pārvaldes priekšniece-direktora vietniece D.Vīksna

Vanaga 67026846